ЈАВНИ ОГЛАС О СПРОВОЂЕЊУ ПОСТУПКА ПРИКУПЉАЊА ПИСМЕНИХ ПОНУДА ЗА ДАВАЊЕ У ЗАКУП ПОСЛОВНИХ ПРОСТОРА У ЈАВНОЈ СВОЈИНИ ГРАДА ВРШЦА ЗА ОБАВЉАЊЕ ДЕЛАТНОСТИ АПОТЕКА

**1**. Град Вршац издаје у закуп путем прикупљања писмених понуда у затвореним ковертама пословне просторе у јавној својини Града за обављање делатности апотека.

**2**. Непокретности у јавној својини дају се у закуп у поступку прикупљања писмених понуда, искључиво за обављање делатности апотека , у складу са Одлуком о покретању поступка давања у закуп пословног простора за обављање апотекарске делатности број 011-36-/2021-I-01 од 25. марта 2021. године.

**3.** Предмет издавања у закуп су следећи пословни простори:

-Апотека 1 у Вршцу Дворска број 5, на катастарској парцели број 4051 у КО Вршац ЛН 13586, површине 221 м2**,** (официна, лабораторија, магацин, ходник, грардероба, кухиња, санитарни чвор, канцеларија шефа, шупа, подрум) (у поступку реституције)

-Апотека 2 у Вршцу Абрашевићева број 32 на катастарској парцели број 4745 у КО Вршац ЛН 13269, површине 234 м2 (официна, лабораторија, магацин, ходник, грардероба, кухиња, санитарни чвор, канцеларија шефа, канцеларија директора, канцеларија администрације 1и2, шупа)

-Објекат у Вршцу Вршцу Жарка Зрењанина (улаз из Мокрањчеве) на катастарској парцели број 7607/4 у КО Вршац ЛН 14295 зграда број 1 Зграда здравства Пословни простор - просторије пословних услуга површина 89 м2 – употребна дозвола

-Апотека 3 у Уљми Трг Ослобођења бб на катастарској парцели број 324/6 у КО Уљма ЛН 1176 површина 85 м2 (официна, магацин, санитарни чвор, канцеларија)

-Апотека 4 у Гудурици Трг Ослобођења бб, на катастарској парцели број 2 у КО Гудурица ЛН 1, површине 50 м2 ( официна и магацин )

-Апотека 5 у Избишту Трг Ослобођења бб, на катастарској парцели број 704/2 у КО Избиште ЛН 1809 површине 75 м2 (официна, магацин, кухиња, санитарни чвор)

-Апотека 9 у Куштиљу Вршачка број 71 на катастарској парцели број 2/3 у КО Куштиљ ЛН 93, површине 61 м2 (официна, магацин)

**УСЛОВИ ДАВАЊА У ЗАКУП**

**Услови**  под којима се пословни простори из претходног става дају у закуп:

● Понуда се мора односити за све наведене пословне просторе

● Пословни простори се издају у закуп у виђеном стању

●Износ понуђене висине закупнине увећава се за 20 % на име закупа покретних ствари и опреме која се налази у предметним пословним просторима.

●Закупац је у обавези, да у периоду трајања закупа, у свим пословним просторима обавља искључиво делатност: трговина фармацеутским производима на мало у апотекама, што је битан елемент уговора.

● Закупац се обавезује да преузме 13 запослених радника Апотеке Вршац и то: 2 дипломирана фармацеута, 10 фармацеутских техничара и 1 административног радника и да са истима, пре закључења уговора о закупу пословног простора, закључи уговор о раду на неодређено време по садашњим условима и гарантује једнаке услове за исти рад или рад исте вредности које су имали код Апотеке Вршац из Вршца,

● да у пословном простору обавља трговину фармацеутским производима на мало у апотекама - делатност апотека,

●да обезбеди асортиман лекова у апотекама у Вршцу и насељеним местима којим се обезбеђује потпуна и квалитетна здравствена заштита грађана,

● да у целини настави делатност Апотеке Вршац и обезбеди остваривање примарне здравствене заштите у апотекарској делатности, сходно позитивним прописима.

● да на дан уласка у посед и преузимања пословних просторија Апотеке Вршац, заједно са представницима Апотеке Вршац, извршити попис затечених залиха по организационим јединицама из овог огласа, и преузме фармацеутске производе код којих је рок важења већи од 1 године те исте плати на текући рачун Апотеке, по набавним ценама у року од 30 дана од дана преузимања, увећане за износ ПДВ-а,

● Временски период трајања закупа је 15 година

● Закупац извршава и друге обавезе евентуално предвиђене уговором о закупу, а све у циљу обезбеђивања квалитетније здравствене заштите становништва

●У висину закупнине нису урачунати зависни трошкови који настану приликом коришћења закупљеног простора (трошкови електричне енергије, грејање,комуналних услуга, телефон,интернет услуге, услуге других провајдера и сл.).Ове трошкове сноси закупац у целости

● Почетни (најнижи) месечни износ висине закупнине по 1м2, без ПДВ-а, утврђен је у складу са чланом 25. Одлуке о давању у закуп пословног простора („Службени лист Града Вршца“ број 16/2017) износи:

-За пословни простор-Апотека 1 у Вршцу ,Дворска број 5 - I зона, - 480,00 динара/м2,

-За пословни простор – Апотека 2 у Вршцу Абрашевићева број 32 у II зони – 350,00/м2 динара

-За пословни простор у објекту у Вршцу Жарка Зрењанина без означеног броја (улаз из Мокрањчеве) у II зони- 350,00/м2 динара

-За пословни простор – Апотека 3 у Уљми Трг Ослобођења бб у IV зони– 150,00/м2 динара

-За пословни простор – Апотека 4 у Гудурици Трг Ослобођења бб у IV зони - 150,00 /м2 динара

-За пословни простор – Апотека 5 у Избишту Трг Ослобођења бб у IV зони - 150,00/м2 динара

-За пословни простор – Апотека 9 у Куштиљу Вршачка број 71 у IV зони - 150,00/м2 динара

**4.** Укупна почетна цена за све наведене пословне просторе у којима ће се обављати апотекарска делатност а на име закупа,месечно износи **259.780,00** динара, без ПДВ-а, односно **311.736,00** динара са ПДВ-ом(обрачун према ценама по 1/м2 датим у предходном ставу)

**5.**.Заинтересовани понуђачи могу разгледати пословне просторе сваког радног дана од 09,00 до 14,00 часова, уз претходну најаву Комисији за издавање у закуп

**УСЛОВИ КОЈЕ ТРЕБА ДА ИСПУЊАВА ПОНУЂАЧ**

**7.** **Право да учествује** у поступку прикупљања писмених понуда има свака здравствена установа регистрована на територији Републике Србије која испуњава и прихвата услове предвиђене Огласом за давање у закуп пословних простора.

Уз понуду сваки понуђач је дужан да достави:

За предузетнике: назив предузетничке радње са именом и презименом предузетника, матични број, ПИБ

За правна лица:назив и седиште, матични број, ПИБ

Понуђач уз пријаву (Образац бр. 1) доставља следеће документе:

* Копију Решења о упису у регистар код надлежност органа и решење здравственог инспектора Министарства здравља о испуњености услова за обављање здравствене делатности
* доказ о уплати депозита
* оверену пуномоћ за лице које заступа подносиоца пријаве
* изјаву о намери понуђача да пре закључивања уговра о закупу пословних простора, запосли 13 радника Апотеке и то 2 дипломирана фармацеута, 10 фармацеутских техничара и 1 административног радника, распоређене у организационим јединицима из тачке 3. овог Огласа и да са истима закључи уговор о раду на неодређено време по садашњим условима и гарантује једнаке услове за исти рад или рад исте вредности које су имали код Апотеке Вршац из Вршца (Образац бр. 3)
* Висина понуђене закупнине исказане у укупном износу за све пословне просторе на месечном нивоу (у обрасцу Понуде)
* Попуњен, оверен и потписан образац 2 о прихватању услова поступка

Група понуђача или конзорцијум достављају доказе о испуњеност услова за једног од чланова групе, односно чланови групе испуњавају услове солидарно.

● Понуђач је дужан да као потврду озбиљности понуде и као услов за учешће у поступку јавног надметања уплати депозит у износу од 12 почетних вредности закупнине односно 3.740.832,00 динара, а најкасније 24 h, пре наведеног истека рока за давање понуде, рачун депозита Градске управе Вршац број 840-720804-40, с позивом на матични број са назнаком депозит за закуп пословних простора Аапотеке Вршац

Учесницима у поступку издавања у закуп путем прикупљања писмених понуда чија понуда не буде најповољнија депозит ће биће враћен, а код најповољнијег понуђача, депозит ће се задржати и обрачунати кроз закупнину за сразмеран број месеци .

**Обрасци 1, 2 и 3 и образац Понуде, могу се преузети са сајта Града Вршца (www.vrsac.com)**

**8. Услови које учесник поступка мора да испуни**:

Понуђач осим општих услова овог огласа мора да испуњава и посебне услове,те да доказе о испуњености истих у истој коверти са понудом достави:

1. да понуђач управља са преко 100 апотека.

**Доказ**: Извод из регистра надлежног органа

1. да понуђач обавља послове апотекарске делатности дуже од 15 година.

**Доказ**: Извод из регистра надлежног органа

1. да понуђач има најмање 350 запослених лица пријављених код Републичког фонда пензионог и инвалидског осигурања Републике Србије.

**Доказ**: ППОД образац за један од следећих месеци: јануар или фебруар 2021. године, или електронско уверење ЦРОСО са списком пријављених запослених лица.

1. да понуђач поседује најмање две апотеке на територији Града Вршца, што доказује решењем надлежног органа као и да за исте има закључен уговор о снабдевању осигураних лица РФЗО-а лековима са листе лекова који се прописују и издају на терет средстава обавезног здравственог осигурања и одређеном врстом помагала у последње две године.

**Доказ**: Копија уговора са РФЗО-ом за 2019. и 2020. годину

1. да је понуђач измирио све обавезе на име локалних јавних прихода.

**Доказ**: Уверење Одељења локалне пореске администрације Градске управе града Вршца о измиреним обавезама на име локалних јавних прихода.

1. да се против понуђача не води поступак од стране Комисије за заштиту конкуренције, односно свих чланова групе појединачно у случају групе понуђача или конзорцијума

**Доказ**: Изјава оснивача под моралном и кривичном одговорношћу

1. да понуђач може наступити и удруживањем (Конзорцијум) са максимално два правна субјекта укупно.

**Доказ**: Уговор о конзорцијуму

**9. Пријаве се подносе препорученом пошиљком или предајом пријаве на деловодник-писарницу Градске Управе Града Вршца . Предаја се може извршити до четвртка 29.04..2021.г. до 10 часова.У разматрање,као благовремене, ће се узети пријаве које стигну до назначеног рока у писарницу Градске Управе. На затвореној коверти обавезно мора стајати назнака „Комисији за спровођење поступка јавног надметања за давање у закуп пословног простора – Понуда за закуп пословног простора – апотеке НЕ ОТВАРАТИ".**

На полеђини коверте навести назив, адресу и број телефона понуђача.

Понуда поднета после наведеног рока сматраће се неблаговременом.

Неблаговремене понуде се неће узети у обзир односно неће се разматрати. Непотпуне понуде Комисија ће након отварања и утврђивања њихове непотпуности , одбацити

Уз понуду обавезно треба приложити сву документацију предвиђену у јавним огласом.

**10.** Јавно отварање понуда обавиће се дана 29. априла 2021. године у 13:00 сати.

На отварању понуда Комисија ће констатовати да ли је достављена обавезна документација предвиђена условима за учешће и о томе сачинити записник.

Отварању понуда могу да присуствују понуђачи лично путем законског заступника или преко овлашћених пуномоћника са уредно овереним овлашћењима за заступања у поступку прикупљања писмених понуда.

**11.** Отварање приспелих понуда је јавно и одржаће се у згради Градске управе Вршац у Вршцу Дворска 10а, а спровешће га Комисија за спровођење поступка.

**12.**.Поступак прикупљања писмених понуда је валидан и спровешће се ако је пристигла најмање једна писмена понуда.

**13.** Уколико учесник у поступку прикупљања писмених понуда чија понуда буде најповољнија и који након доношења одлуке о избору за најповољнијег понуђача, не приступи закључењу уговора о закупу или одустане од уговора , губи право на враћање гарантног износа - депозита.

**14.** Комисија за спровођење поступка прикупљања писмених понуда:

* утврђује испуњеност услова за одржавање поступка отварања понуда,
* утврђује идентитет лица која су приступила поступку отварања писмених понуда и као и њихово право да присуствују поступку,
* одржава ред приликом отварања писмених понуда,
* сачињава записник о спроведеном поступку прикупљања писмених понуда те сачињава предлог за избор нејповољнијег понуђача.

**15**. Поступак се завршава након отварања свих приспелих понуда. Присутни представници понуђача се одмах,на записник изјашњавају да ли имају или не примедби на сам ток поступка отварања писмених понуда,што ће се унети у записник.Записник о току поступка потписију сви присутни чланови Комисије као и присутни представници понуђача. По један примерак записника биће уручен присутним представницима понуђача док ће се примерак записника,понуђачима који нису присуствовали поступку отварања писмених понуда,доставити у року од 5 дана од дана спроведеног поступка (због празника).

**16.** Примерак записника са предлогом о избору јаповољнијег понуђача са којим треба закључити уговор о закупу, Комисија за спровођење поступка отварања писмених понуда доставља градоначелнику ради доношења одлуке о избору најповољнијег понуђача. По један примерак одлуке о избору најповољнијег понуђача се доставља свим учесницима поступка у року од 3 (три) дана од дана доношења исте.

**17.** Приговори понуђача на одлуку о избору најповољнијег понуђача подносе се Градском већу Града Вршца у року од 8 (осам) дана од дана пријема Одлуке о избору најповољнијег понуђача. Одлука Већа по приговору је коначна.

**18**.Најповољнији понуђач је дужан да у року од 8 (осам) дана од дана коначности одлуке о додели у закуп пословних просторија закључи уговор о закупу . Понуђач који је дао најповољнију понуду губи право на повраћај гарантног износа-депозита ако у поменутом року не закључи уговор о закупу пословних просторија.

**19.** Приликом закључења уговора о закупу најповољнији понуђач је дужан да Граду Вршцу прикаже и приложи закључен уговора са РФЗО о снабдевању осигураних лица лековима и одређеним врстама помагала којим се омогућава снабдевање становништва лековима са листе лекова и одређених врста медицинско техничких помагала на терет средстава обавезног здравственог осигурања у граду и насељеним местима као и уговор о раду закључен са радницима Апотеке Вршац из тачке 7 овог огласа . Након закључења уговора о закупу закуподавац ће закупца увести у посед предметних пословних простора о чему ће се сачинити посебан записник који ће бити саставни део уговора.

**20.** У случају реституције појединих пословних просторија за које је закључен уговор о закупу, као и настанка других непредвиђених околности, уговорне стране су сагласне да закључе анекс уговора о закупу.

**21.**У случају непоштовања било које од напред наведених обавеза од стране закупца, закуподавац стиче право да једнострано раскине уговор о закупу.

**22.** Контролу извршења уговорних обавеза, контролу остваривања потпуне и квалитетне здравствене заштите, као и снабдевеност апотека, вршиће члан Градског већа за област здравства.

За све ближе информације у вези са јавним огласом , можете добити на телефоне 060/0450001;069/2621957;060/8070107.